Cristian Tudor Popescu e de părere că Patrick Mouratoglu nu este un antrenor strălucit, așa cum i s-a dus faima.
Cristian Tudor Popescu e de părere că marea greșeală a Simonei Halep a fost că a intrat în echipa francezului Patrick Mouratoglou.
CTP consideră că francezul și-a construit cariera pe faima Serenei Williams, care oricum era cea mai bună jucătoare din lume în momentul în care a fost antrenată de Mouratoglou.
Cristian Tudor Popescu a spus la Europa FM că antrenorul a intrat pe sub pielea Serenei, fiind iubitul americancei:
"Simona s-a dat pe mâna acestui Mouratoglou peste noapte, fără să informeze, fără să se gândească. A fost un gest care trebuia mult mai chibzuit. Patrick Mouratoglou a preluat-o pe Serena când era cea mai bună jucătoare din lume
Relația lor a fost una sentimentală, știe toată lumea lucrul acesta. Sunt lucruri publice, a fost boyfriendul Serenei Williams. El s-a urcat pe umerii puternici ai Serenei, pe care aș fi putut să o antrenez și eu.
Era ușor să facă performanțe cu Serena și pe baza acestor performanțe.
De la Holger Rune a fost aruncat pentru că nu dădea niciun rezultat în vreme ce beneficia de sfaturile strategului Mouratoglou.
Omul acesta are ceva în nelegătură cu tenisul. E un ins care se bazează pe cifre, pe tabletă, face statistici, dar nu l-am perceput niciodată ca pe un om care simte tenisul.
Oricât aș ține la Simona, am și eu o relație caldă cu ea... O consider o mare jucătoare, o mare campioană, îi admir tăria de caracter, continuând să creadă și acum, dar a greșit cu Mouratoglou".